Imressaq il-Qorti t'Għawdex b'diversi akkużi
Il-Pulizija ressqet b'arrest fil-Qorti t'Għawdex lil raġel ta' 40 sena residenti r-Rabat quddiem il-Maġistrat Bridgette Sultana. Hu ġie akkużat li nhar it-3 ta' Jannar għall-ħabta tat-8.30pm, u matul il-ġranet ta' qabel, waqt li kien fir-Rabat, Għawdex, għamel użu mhux xieraq b'apparat ta' telekomunikazzjoni, ikkaġuna biża' li ser tintuża vjolenza kontra persuna, ta fastidju u kiser waħda mill-kundizzjonijiet tal-ħelsien mill-arrest imposti fuqu mill-Qorti. Il-raġel ġie akkużat ukoll li llum stess waqt li kien qiegħed fil-binja tal-Qorti, Għawdex, hedded u ikkaġuna ġrieħi ta' natura ħafifa fuq persuna, u li kiser il-paċi pubblika. L-imputat wieġeb mhux ħati għall-akkużi miġjuba fil-konfront tiegħu u nżamm taħt arrest. Il-Prosekuzzjoni tmexxiet mill-Ispettur Bernard Charles Spiteri.